ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022857
ขอให้ตรวจสอบอาคาร เนื่องจากสันนิษฐานว่า ดินใต้ฐานอาคารมีการทรุดตัวลง บริเวณ เลขที่ 58 ถนนเพชรเกษม ใกล้ปากซอยเพชรเกษม 20 แขวงปากคลองภาษีเจริญ เขตภาษีเจริญ กรุงเทพมหานคร จุดสังเกต อยู่ใกล้โรงพยาบาลบางไผ่และสถานีรถไฟฟ้าบางไผ่ ระยะทางประมาณ 10 กว่าเมตร ลักษณะเป็นตึก 4 ชั้น มีประมาณ 5-6 ห้องเรียงติดกัน เนื่องจากผู้ร้องแจ้งว่า ตนเคยอาศัยอยู่ในอาคารดังกล่าว (ไม่ทราบรายละเอียดที่แน่ชัด) อาคารดังกล่าวนั้นมีการปรับปรุงใหม่เมื่อประมาณ 20 ปีก่อน ภายหลังเมื่อประมาณ 5 ปีที่ผ่านมามีการก่อสร้างโครงการรถไฟฟ้า การก่อสร้างนั้นมีการตอกเสาเข็ม และอาคารดังกล่าวนั้นอยู่ใกล้บริเวณริมคลอง (ไม่ทราบชื่อ) ซึ่งอาจส่งผลทำให้ดินฐานใต้อาคารดังกล่าวมีการทรุดตัว ส่งผลให้อาคารดังกล่าวเกิดการสั่นสะเทือนและโยกเป็นอย่างมาก เมื่อมีรถบรรทุกที่บรรทุกของหนักวิ่งผ่านในบริเวณดังกล่าว ลักษณะคล้ายแผ่นดินไหว ผู้ร้องประสบปัญหาทุกวัน ประสบปัญหามาเป็นระยะเวลาประมาณ 3 ปี จึงประสงค์ให้หน่วยงานที่เกี่ยวข้องตรวจสอบ เพื่อความปลอดภัยของประชาชนที่อาศัยภายในอาคารดังกล่าวและประชาชนในพื้นที่บริเวณใกล้เคียง (ระบุข้อมูลตามผู้ร้องแจ้ง) (ผู้ร้องประสงค์ปกปิดชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata